ติดลม
....ทีมข่าวการเงิน
18 ส.ค. 2554

....ทีมข่าวการเงิน
แม้ครึ่งปีแรก ธนาคารทหารไทยจะเร่งปล่อยสินเชื่อเอสเอ็มอีสุดตัว แต่ยอดสินเชื่อคงค้างโดยรวมยังหดตัวอยู่ 0.5% เพราะต้องสะสางปัญหาเก่าๆ โดยขายหนี้เน่าออกไปกว่า 9,000 ล้านบาท
แต่วันนี้ ก็ยังพอมีข่าวดีๆ ให้ยิ้มได้
เพราะบุญทักษ์ หวังเจริญ ประธานเจ้าหน้าที่บริหาร ธนาคารทหารไทย เล่าให้ฟังว่า จากการว่าจ้างบริษัทภายนอกทำการสำรวจความคิดของลูกค้าที่มีต่อธนาคาร พบว่าผลสำรวจออกมาดีขึ้น โดยลูกค้าพึงพอใจเพิ่มเป็น 76% จากปีก่อนที่พอใจเพียง 31% เท่านั้น ขณะที่อัตราการปฏิเสธ จะไม่ใช้บริการของธนาคารนั้นก็ลดลง จากเดิมลูกค้าจะปฏิเสธถึง 29% มาปีนี้ลดเหลือเพียง 6%
บุญทักษ์ สำทับว่า แบรนด์ทีเอ็มบีดีขึ้น เพราะทีเอ็มบีไม่เคยออกผลิตภัณฑ์ที่มีอยู่แล้วในตลาด ไม่ว่าจะเป็นสินเชื่อ 3 เท่าของหลักประกัน โอดีไม่มีหลักประกัน บัตรเดบิตโนฟี และสินเชื่อซัพพลายเชน
เรียกว่าแตกต่างจนได้ดีนะฮ้า